title: "Hans Bradtke"
text: "Hans Bradtke (* 21. Juuli 1920 \u00f6n Berlin; \u2020 12. Mai 1997 \u00f6n Berlin) wiar en d\u00fctsk Tekst-Techter, Teekner en Karikaturist.\n\nEn Skelt fo w\u00fc uk jit:\nIch danke sehr f\u00fcr ihr Gedicht\ndas freute mich echt riesig\nund auch Papa -ich fass es nicht-\nauf Wiki und in friesisch!\n\nGern suche ich ein Bild f\u00fcr Sie\nich muss nur etwas kramen.\njetzt noch ganz schnell zur Drogerie-\ndrum sag ich Tsch\u00fcss und Amen.\n(Sin Faamen, di ken uk riimi!)\n\nAarbers-Histoorii \nEe\u0111er sin Abituur studiareti hi Architektuur bi di \"Technische Hochschule in Berlin-Charlottenburg\".\nHi wel man dach lefer fuar di Bleeren teekni, \u00fcs hi fan't Krichsgifengnis t\u00f6beek kemen wiar. \nDiaarbi fing Hans Bradtke uk Aarberen, hur hi Titelbleeren fuar Nootenbokers maaki skul, en sa k\u0101m hi me Liren t\u00f6hop, wat Musiik maaketi. Bal k\u0101m hi \u00fcp di Taacht en skriiv ain Teksti fuar Leedjis (Fan 1948 \u00f6n).\n\nPack' die Badehose ein\nFuar di Uurter fan dat Leedji Pack' die Badehose ein (1951) skel Bradtke bluat en kwart St\u00fcn br\u00fckt haa. Di Komponist Gerhard Froboess skref da en Melodii diart\u00f6, en sjungen uur dit fan sin Faamen Cornelia, wat soowen Jaaren ual wiar.\nDat Leedji uur da \u00f6n di 26. Juuni fan't Jaar 1951 iin \u00f6n en S\u0113rk \u00f6n Weest-Berlin \u0101pnomen, en diarbi sjoong uk di \"Sch\u00f6neberger S\u00e4ngerknaben\" (Sjungdreenger fan Dailkbarig) me.\nConny Froboess uur diarfan di jest \"Kinderstar\" \u00f6n D\u00fctskl\u00f6n.\n\nBradtkes Steken \u00f6n di Hitparaadi\nFuar Vico Torriani skref Bradtke tau Numer-jen-Hits, en dit wiar Siebenmal in der Woche\n(September 1957) en Kalkutta liegt am Ganges (Juuli 1960).\nFuar Bill Ramsey skref hi \u00f6n di Februwaari fan 1961 Pigalle (Uk en Numer-jen-Hit) en \u00f6n di August fan't salev Jaar Zuckerpuppe, wat \u00fcp di f\u00fcfst Plaats fan di D\u00fctsk Hitparaadi k\u0101m.\nUk \u00f6n di August fan 1961 skref hi D\u00fctsk Uurter fuar en Leedji fan Greekenl\u00f6n'. Di Noom fan des wiar San Sfirixis Tris Fores, en di Komponist wiar di Greek Manos Hadjidakis.\nFuar di Greeksk W\u00fcfhaur Nana Mouskouri maaketi Hans Bradtke Wei\u00dfe Rosen aus Athen diarfan. Uk des k\u0101m \u00fcp Plaats jen fan di D\u00fctsk Hitparaadi, en di Plati uur aur en Miljoon maal forkoopet. Nana Mouskouri k\u00fcr uk Ich schau den wei\u00dfen Wolken nach, (1962) aur di Maaten gur forkoopi.\n\nJens her Hans Bradtke en Leedji me di Noom Sommerwind skrewen, wat \u00fcp D\u00fctsk fan Grethe Ingmann \u0101pnomen uur.\nSommerwind uur fan Johnny Mercer \u00f6n't Jaar 1965 \u00fcp Engelsk Summer Wind aurset. Ee\u0111er dat Frank Sinatra dat \u00f6n't Jaar 1966 \u00fcp Engelsk \u0101pnomen her, uur dit aur di hiili W\u0101rel bikeent en mal gur forkoopet.\n\nTammy, dat Faamen fan't H\u00fcsbuat\n\u00d6n't Jaar 1967 uur Tammy (H\u00f6rst Du den S\u00fcdwind, der fl\u00fcstert Dir zu...) skrewen en fan di Sjungster Angela \u0101pnomen.\nDes Leedji uur da uk di Titelmusiik t\u00f6 di Seerii Tammy, das M\u00e4dchen vom Hausboot \u00f6n di Fiirlukikast, hur Debbie Watson di Hauptrul her.\n\nHans Bradtke en S\u00f6l'\n\nBradtke koopeti \u00f6n't Jen fan di sokstiger Jaaren tau mool di tr\u0113rst Diil fan en H\u00fcs \u00f6n Kairem, en di Familii heer dit jit.\nDi Fiir t\u00f6 sin 50. Gibuursdai wiar uk \u00f6n Kairem.\n\nLeewent en Iaringen\n\nMasi Jaaren wiar Hans Bradtke Mef\u00f6liger fan di \u00dcppasireer bi di GEMA. Fuaral \u00f6n forskelig Greemien diarfan en bit di GEMA-Sotsiaalkasi wiar hi mal \u00f6n diGang\n\n1985 fing Bradtke di \"Goldene Feder\" fan di D\u00fctsk Teksttechters-Foriining (Deutscher Textdichter-Verband), en sent 1970 wiar hi Iaren-Mef\u00f6liger fan des Foriining.\n\nBradtke fing uk dat Bunds-Fortiinstkr\u00fcts fan di Bundspresident.\n\u00dc\u0111er Iaringen wiar di \"Gul-Stemgaafel\" en di di \"Gul-Sjalplati\".\n\nBradtke diar man uk wat fuar di F\u00fc\u00fcrtorn \"Roter Sand\", wat bi di Weeser liit. Des skul noch ofreten uur en Hans Bradtke uur fuar sin Aarber diart\u00f6\u00f6gen t\u00f6 en Iaren-F\u00fc\u00fcrtornpaser maaket.\n\nHans Bradtke wiar aur 50 Jaaren, bit hent\u00f6 sin Duar, me sin W\u00fcf Renate bifriit. J\u00fc her tau Jungen, wat salev lung wukset sen, en des haa t\u00f6hop trii Jungen fingen.\n\nSteken fan Bradtke \nDes Leedjis jert t\u00f6 di gurtest Hits fan Hans Bradtke:\n\n Crazy Boy\n Isabell\n Wunderland\n Pack' die Badehose ein\n Ach, Babett, backe Kuchen\n Bravo, bravo, beinah wie Caruso\n F\u00fcr Gaby tu' ich alles\n Die Zeiger der Uhr\n Du spielst 'ne tolle Rolle\n Kalkutta liegt am Ganges\n Rote Lippen soll man k\u00fcssen\n Gartenzwerg-Marsch\n Zuckerpuppe\n Pigalle, Pigalle, die gro\u00dfe Mausefalle\n In Hamburg sind die N\u00e4chte lang\n Die Antwort wei\u00df ganz allein der Wind\n Wei\u00dfe Rosen aus Athen\n H\u00e4mmerchen-Polka\n Das bi\u00dfchen Haushalt\u2026sagt mein Mann\n Ohne Krimi geht die Mimi nie ins Bett\n Er hat ein knallrotes Gummiboot\n Tammy (H\u00f6rst du den S\u00fcdwind, der fl\u00fcstert dir zu)\n Der Sommerwind\n R\u00fcdesheim liegt nicht an der Themse\n Eviva Espana\n Kalle mit der Kelle\n An der Ecke steht ein Schneemann\n So eine Liebe gibt es einmal nur\n\nLuki uk diar\n Di \"Sinatra-Family\" aur di \"Somerwinj\" (Me Skeltern fan Hans Bradtke en Grethe Ingmann)\n Titel von Bradtke bei hitparade.ch\n En Blog aur Hans Bradtke me Teekningen fan h\u00f6m.\n \n\nBradtke\nBradtke"